கேள்வி: லஷ்கர்-ஏ-தொய்பா குறித்து விரிவாக சொல்லுங்கள்.
பதில்: }}}} | other_name = }}}} | image = File:Flag of Lashkar-e-Taiba.svg | caption = லஷ்கர்-ஏ-தொய்பா அமைப்பின் கொடி | dates = 1986–present | headquarters = முரித்கே, பஞ்சாப் (பாக்கிஸ்தான்), பாக்கித்தான் | allegiance = பாக்கித்தான்}} ஆப்கானித்தான் (self-declared). | founders = | leader1_title = Emir | leader1_name = ஹபீஸ் முஹம்மது சயீத் | leader2_title = Naib Emir | leader2_name = Zafar Iqbal (co-founder of ''Jamaat-ud-Dawa'') | leader3_title = செய்தித் தொடர்பாளர் | leader3_name = முகமது யஹ்யா முஜாஹித் | motives = பாக்கித்தானுடன் சம்மு காசுமீர் (ஒன்றியப் பகுதி) ஒருங்கிணைப்பதுEncyclopedia of Terrorism, pp. 212–213, By Harvey W. Kushner, Ill. Ed., Sage, 2003, | partof = ஐக்கிய ஜிஹாத் அமைப்பு | status = செயல்பாட்டில் உள்ளது | clans = *எதிர்ப்பு முன்னணி மற்றும் ஐக்கிய விடுதலை முன்னணி }} *வர்ஜீனியா ஜிஹாத் வலையமைப்பு *ஜமாத்-உத்-தாவா[http://web.stanford.edu/group/mappingresistance/cgi-bin/maps/view/pak Pakistan]. ''Mapping Militants''. இசுட்டான்போர்டு பல்கலைக்கழகம். *மில்லி முஸ்லிம் லீக் *ஜமாத் அல் தவா அல் குரான் (மறுக்கப்பட்டது) | area = உலகளவில், முக்கியமாக இந்தியத் துணைக்கண்டம் * பாக்கித்தான் * இந்தியா * ஆப்கானித்தான். * ஆத்திரேலியாShandon Harris-Hogan. "The Australian Neojihadist network: Origins, evolution and structure." ''Dynamics of Asymmetric Conflict'', Volume 5, Issue 1. Global Terrorism Research Centre. Monash University. Victoria: Australia. (2012): pp. 18–30.Koschade, Stuart Andrew. "The internal dynamics of terrorist cells: a social network analysis of terrorist cells in an Australian context." (2007). * அமெரிக்க ஐக்கிய நாடுகள் * வங்காளதேசம் * நேபாளம் | active = 1985/1986- தற்போது வரை | ideology = * சன்னி இசுலாமியம் * பான்-இஸ்லாமியம் * சியா-சன்னி ஒற்றுமை * இசுலாமிய அடிப்படைவாதம் * இந்தியாவின் மீது புனிதத் தாக்குதல் * இந்து சமய எதிப்பு * பொதுவுடைமை எதிப்பு * சோவியத் எதிர்ப்பு * சியோனிச எதிர்ப்புAnti-Defamation League, [http://www.adl.org/main_Terrorism/LET_Targets_Jews_West.htm "LET Targets Jewish and Western Interests" 2 December 2009] ()[https://www.nytimes.com/2008/11/29/nyregion/29chabad.html Jewish Zionist Center Is Stormed by Pak-backed Lashkar-e-Taiba Islamist Group, and 6 Israeli Hostages Died] The New York Times (28 November 2008)Warren Kozak, [https://online.wsj.com/news/articles/SB10001424052970204630904577055863900368528 Remembering the Terror in Mumbai] The Wall Street Journal }} | position = Far-right politics | attacks = * Insurgency in Jammu and Kashmir * 2000 செங்கோட்டை மீதான பயங்கரவாதிகளின் தாக்குதல் * இந்திய நாடாளுமன்றம் மீதான தாக்குதல் 2001 * 2005 Delhi bombings * August 2007 Hyderabad bombings * 26 நவம்பர் 2008 மும்பை தாக்குதல்கள் * 2010 Pune bombing | designated_as_terror_group_by = }} | size = Unknown | war = சோவியத்–ஆப்கான் போர் ஆப்கானித்தானில் போர் (1989–1992) ஆப்கானித்தானில் போர் (1992–1996) காசுமீர் பிரச்சினை சம்மு காசுமீரில் கிளர்ச்சிஆப்கான் போர் (2001–2021) | allies = கூட்டணிக் குழுக்கள் * ஜெய்ஸ்-இ-முகமது * பாக்கித்தானின் தெகரிக்கு-இ-தாலிபான் * ஹிஸ்புல் முஜாகிதீன் * ஹர்கத்-உல்-ஜிகாத்-அல்-இஸ்லாமி * ஹர்கத்-உல்-முஜாகிதீன் * அன்சார் கஸ்வத்-உல்-ஹிந்த் * அல்-பதர் (ஜம்மு மற்றும் காஷ்மீர்) * அல் காயிதா * அல் ரசீத் அறக்கட்டளை * இந்தியன் முஜாகிதீன்[https://www.start.umd.edu/baad/database/indian-mujahideen-2012 Indian Mujahideen] . பயங்கரவாதம் மற்றும் பயங்கரவாதத்திற்கு எதிரான நடவடிக்கைகள் பற்றிய ஆய்வு. * மக்கள் பாசிச எதிர்ப்பு முன்னணி கூட்டணி நாடுகள் * (பாக்கித்தான் மறுக்கிறது) * (அரசியல் ரீதியான ஆதரவு) Hudson |url=https://www.hudson.org/national-security-defense/lashkar-e-tayyaba-china-s-handmaid-in-balochistan |access-date=4 April 2023 |website=hudson.org}} | opponents = எதிரான நாடுகள் * * Anti-Defamation League, [http://www.adl.org/main_Terrorism/tarek_mehanna_arrest.htm "Massachusetts Man Arrested for Attempting to Wage ‘Violent Jihad’ against America" 22 October 2009] * ''முன்பு'': * சோவியத் ஒன்றியம் (1987–1989) * ஆப்கானியக் குடியரசு (1987–1992) * வடக்குக் கூட்டணி * ஆப்கானித்தான் இஸ்லாமியக் குடியரசு (until 2021) }} லஷ்கர்-இ-தொய்பா (''Lashkar-e-Taiba'') என்பது பாகிஸ்தானிய ''சலாஃபி ஜிஹாதி'' எனும் தீவிரவாத அமைப்பாகும். இந்த அமைப்பு தன் முதன்மை நோக்கமாக காஷ்மீர் முழுவதையும் பாகிஸ்தான் இணைப்பதைக் கொண்டுள்ளது.[https://www.pbs.org/wgbh/pages/frontline/shows/target/etc/modern.html The evolution of Islamic Terrorism] by John Moore, PBS இவ்வமைப்பு 1985-1986ல் ஹபீஸ் முஹம்மது சயீத், ஜாஃபர் இக்பால் ஷெஹ்பாஸ், அப்துல்லா அஜாம் மற்றும் பல இஸ்லாமிய முஜாஹிதீன்களால் சோவியத்-ஆப்கானிய போரின் போது ஒசாமா பின் லேடன் நிதியுதவியுடன் தொடங்கப்ட்டது. இவ்வமைப்பு ஐக்கிய நாடுகள் சபை, அமெரிக்கா, ரஷ்யா, பாகிஸ்தான், இந்தியா மற்றும் பல நாடுகளால் பயங்கரவாதக் குழுவாக அறிவிக்கப்பட்டுள்ளது. இது பாகிஸ்தானின் உளவு நிறுவனமான இண்டர்-சர்வீசஸ் இண்டெலிஜென்ஸ் (ISI) ஆல் ஆதரிக்கப்படுவதாகவும், இந்தியாவுக்கு எதிராக பாகிஸ்தானால் பயன்படுத்தப்படும் தீவிரவாத அமைப்பாகும். லஷ்கர்-இ-தொய்பா தன் தாக்குதல் இலக்குகளாக இந்தியாவின் மக்கள், பொருளாதார மற்றும் ராணுவ நிலைகளைக் கொண்டுள்ளது. செங்கோட்டை தாக்குதல், 2005 டெல்லி குண்டுவெடிப்புகள், மும்பை ரயில் குண்டுவெடிப்புகள், 2014 காஷ்மீர் தேர்தல் தாக்குதல்கள், பாம்போர் சம்பவம், மற்றும் 26/11 மும்பை தாக்குதல்கள் போன்ற தாக்குதல்களை இந்தியாவில் நடத்தியுள்ளது. இந்த குழுவின் "தத்துவங்களையும் கொள்களைகளையும் கொண்டுள்ள இணை அமைப்புகள் மில்லி முஸ்லிம் லீக், ஒரு அரசியல் கட்சி, மற்றும் ஜமாத்-உத்-தாவா (JuD), குழுவின் "தொண்டு பிரிவு" ஆகியன. இந்த அமைப்பு பாகிஸ்தானில் உள்ள மற்ற பெரும்பாலான பயங்கரவாத அமைப்புகளிலிருந்து அஹ்ல்-இ-ஹதீஸ் (இது வஹாபிசம் மற்றும் சலஃபிசத்தை ஒத்தது) என்ற இஸ்லாமிய விளக்கத்தைப் பின்பற்றுவதிலும், பாகிஸ்தான் அரசாங்கத்தின் மீதான தாக்குதல்களையும், இஸ்லாத்தில் "நம்பிக்கை கொண்டுள்ள" பாகிஸ்தானியர்கள் மீதான சமய தாக்குதல்களையும் தவிர்ப்பதிலும் வேறுபடுகிறது.
கேள்வி: லஷ்கர்-ஏ-தொய்பா - நோக்கங்கள் பற்றி நீங்கள் என்ன அறிந்துள்ளீர்கள்?
பதில்: லஷ்கர்-இ-தொய்பாவின் ஜிஹாதி நடவடிக்கைகள் காஷ்மீர் பள்ளத்தாக்கில் என்றாலும், ஜம்மு காஷ்மீர் மீதான இந்தியாவின் இறையாண்மையை சவால் செய்வது மட்டுமே அவர்களின் இலக்காகக் கொள்ளவில்லை மாறாக லஷ்கர்-இ-தொய்பா காஷ்மீர் பிரச்சினையை ஒரு பரந்த உலகளாவிய போராட்டத்தின் ஒரு பகுதியாக இது பார்க்கிறது. காஷ்மீர் விடுவிக்கப்பட்டவுடன், இந்திய துணைக்கண்டத்தில் முஸ்லிம் ஆட்சியை அமைக்க விடுவிக்கப்பட்ட காஷ்மீரைப் பயன்படுத்த திட்டமிடுள்ளது. லஷ்கர்-இ-தொய்பா-ன் சித்தாந்தம் அடிப்படையில் மேற்கத்திய எதிர்ப்பு கொண்டதாகும், முகலாய பேரரசின் வீழ்ச்சிக்கு பிரிட்டிஷ் ராஜ் பொறுப்பு என இவ்வமைப்புக் கருததுகிறது. இதன் விளைவாக, லஷ்கர்-இ-தொய்பா பாகிஸ்தான் மற்றும் தெற்காசிய பிராந்தியத்தில் எந்த வகையான மேற்கத்திய அல்லது பிரிட்டிஷ் செல்வாக்கையும் எதிர்க்கிறது. இதனால் பல்வேறு தளங்களிலும், இந்த அமைப்பு இந்தியா, இந்து மதம் மற்றும் யூத மதத்தை அழிப்பது உள்ளிட்ட தனது முதன்மை அரசியல் இலக்குகளை தொடர்ந்து வெளிப்படுத்தி வருகிறது. இந்த அமைப்பு ஜிஹாத்தை அனைத்து முஸ்லிம்களுக்கும் ஒரு மத கடமையாக கருதுகிறது, கலீஃபாவை நிறுவுவதை அதன் மைய, மத மற்றும் அரசியல் நோக்கமாக கொண்டுள்ளது. 1995 முதல் லஷ்கர்-இ-தொய்பா பிரச்சாரத்தை ஆய்வு செய்த C. கிறிஸ்டின் ஃபேர், இந்தத் தீவிரவாத அமைப்பு "பிராமண-தால்முடிக்-க்ரூசேடர்" கூட்டணி என வர்ணிக்கும் இந்துக்கள், யூதர்கள் மற்றும் கிறிஸ்தவர்களை தொடர்ந்து கண்டித்து வருவதாக குறிப்பிடுகிறார், இவர்கள் உம்மாவை சீர்குலைக்க கூட்டாக செயல்படுவதாக குற்றம் சாட்டுகிறது. இதைப் பின்பற்றுபவர்கள் தெற்காசிய குழுவான அஹ்ல்-இ-ஹதீஸ் (AeH) இஸ்லாத்தின் ஆதரவாளர்கள், இது சலாஃபிசம் என கருதப்படுகிறது.. இது பொதுமக்கள் மீதான தாக்குதல்கள் உட்பட உலகளாவிய ஜிஹாதின் கொள்கைகளை ஏற்றுக்கொண்டுள்ளது. இந்தக் குழு தனது கொள்கையை குரானின் வசனம் 2:216-ன் அடிப்படையில் நியாயப்படுத்துகிறது. இந்த வசனத்திலிருந்து விரிவாக்கி, இந்த குழு ராணுவ ஜிஹாத் அனைத்து முஸ்லிம்களின் மத கடமை என்று வலியுறுத்துகிறது மற்றும் அது கட்டாயம் மேற்கொள்ளப்பட வேண்டியது என பல சூழ்நிலைகளை வரையறுக்கிறது. "நாம் ஏன் ஜிஹாத் செய்கிறோம்?" என்ற துண்டுப் பிரசுரத்தில், இந்தியா முழுவதும் உட்பட பல நாடுகள் ஒரு காலத்தில் முஸ்லிம்களால் ஆளப்பட்டன மற்றும் முஸ்லிம் நிலங்களாக இருந்தன, அவற்றை முஸ்லிம் அல்லாதவர்களிடமிருந்து திரும்பப் பெறுவது முஸ்லிம்களின் கடமை எனக் கூறுகிறது. அமெரிக்கா, இந்தியா மற்றும் இஸ்ரேல் ஆகியவற்றை "இஸ்லாத்தின் எதிரிகள்" என அறிவித்தது.[http://news.bbc.co.uk/2/hi/south_asia/4416771.stm Who are the Kashmir militants] , BBC News, 6 April 2005 லஷ்கர்-இ-தொய்பா ஜிஹாத் என்பது அனைத்து முஸ்லிம்களின் கடமை என்கிறது. எட்டு நோக்கங்கள் நிறைவேறும் வரை போராட வேண்டும் என்றும் நம்புகிறது. 1.உலகில் இஸ்லாத்தை ஆதிக்கம் செலுத்தும் வாழ்க்கை முறையாக நிறுவுதல். 2.நம்பிக்கையற்றவர்களை ஜிசியா செலுத்த கட்டாயப்படுத்துதல் 3.கொல்லப்பட்ட முஸ்லிம்களுக்கு பழிவாங்குதல் 4.உறுதிமொழிகள் மற்றும் உடன்படிக்கைகளை மீறிய எதிரிகளை தண்டித்தல் 5. அனைத்து முஸ்லிம் அரசுகளையும் பாதுகாத்தல். 6.ஆக்கிரமிக்கப்பட்ட முஸ்லிம் நிலத்தை மீட்டெடுத்தல். 7.ஒரு காலத்தில் முஸ்லிம்களால் ஆளப்பட்ட நிலங்களை முஸ்லிம் நிலங்களாகக் கருதுதல். 8.அவற்றை திரும்ப பெறுவதை தங்கள் கடமையாக கருதுகிறது.
கேள்வி: லஷ்கர்-ஏ-தொய்பா - தலைமை பற்றி தகவல் சொல்.
பதில்: * ஹாஃபிஸ் முஹம்மது சயீத் – லஷ்கர்-இ-தொய்பா நிறுவனர். * அப்துல் ரெஹ்மான் மக்கி – லஷ்கர்-இ-தொய்பா-ன் இரண்டாவது கட்டளை அதிகாரி. அவரது மரணம் வரை, அவர் ஹாஃபிஸ் முஹம்மது சயீதின் மைத்துனராக இருந்தார். மக்கியின் இருப்பிடத்திற்கு வழிவகுக்கும் தகவல்களுக்கு அமெரிக்கா 2 மில்லியன் டாலர் பரிசு அறிவித்துள்ளது. * ஜாகியுர் ரெஹ்மான் லக்வி – பாகிஸ்தான் ராணுவத்தின் காவலிலிருந்து பிணை மீது விடுவிக்கப்பட்டார் லஷ்கர்-இ-தொய்பா-ன் மூத்த உறுப்பினர். 2008 மும்பை தாக்குதல்களின் முக்கிய திட்டமிடுபவர்களில் ஒருவராக பெயரிடப்பட்டார். 18 டிசம்பர் 2014 அன்று (பெஷாவர் பள்ளி தாக்குதலுக்கு இரண்டு நாட்களுக்குப் பிறகு), பாகிஸ்தான் பயங்கரவாத எதிர்ப்பு நீதிமன்றம் ரூ. 500,000 மதிப்புள்ள பிணைமுறி பத்திரங்களை செலுத்தி லக்விக்கு பிணை வழங்கியது. * யூசுஃப் முஜம்மில் – லஷ்கர்-இ-தொய்பா-ன் மூத்த உறுப்பினர் மற்றும் உயிர் பிழைத்த துப்பாக்கி ஏந்திய அஜ்மல் கசாப் மூலம் 2008 மும்பை தாக்குதல்களின் முக்கிய திட்டமிடுபவராக அறியப்பட்டார். * ஜரார் ஷா – பாகிஸ்தான் காவலில் உள்ளார் – சேவைகளிடை உளவுத்துறை-க்கு லஷ்கர்-இ-தொய்பா-ன் முதன்மை தொடர்பாளர்களில் ஒருவர். 2008 மும்பை தாக்குதல்களின் திட்டமிடலில் அவர் ஒரு "மைய நபர்" என்று அமெரிக்க அதிகாரி ஒருவர் கூறினார். ஜரார் ஷா தாக்குதல்களில் தனது பங்கைப் பற்றி பாகிஸ்தான் புலனாய்வாளர்களிடம் பெருமை பேசியுள்ளார். * முஹம்மது அஷ்ரஃப் – லஷ்கர்-இ-தொய்பா-ன் உயர்நிலை நிதி அதிகாரி. மும்பை சதித்திட்டத்துடன் நேரடியாக தொடர்பில் இல்லாவிட்டாலும், தாக்குதல்களுக்குப் பிறகு அவர் பயங்கரவாதத்திற்கு நிதியளிக்கும் மக்களின் ஐ.நா பட்டியலில் சேர்க்கப்பட்டார். இருப்பினும், ஜியோ டிவி ஆறு ஆண்டுகளுக்கு முன்பு அஷ்ரஃப் காவலில் இருக்கும்போது கடுமையாக நோய்வாய்ப்பட்டு 11 ஜூன் 2002 அன்று சிவில் மருத்துவமனையில் இறந்ததாக தெரிவித்தது. * மஹ்மூத் மொஹமத் அஹமத் பஹாஜிக் – சவுதி அரேபியாவில் லஷ்கர்-இ-தொய்பா-ன் தலைவர் மற்றும் அதன் நிதியாளர்களில் ஒருவர். மும்பை சதித்திட்டத்துடன் நேரடியாக தொடர்பில் இல்லாவிட்டாலும், தாக்குதல்களுக்குப் பிறகு அவர் பயங்கரவாதத்திற்கு நிதியளிக்கும் மக்களின் ஐ.நா பட்டியலில் சேர்க்கப்பட்டார். * நஸ்ர் ஜாவெத் – ஒரு காஷ்மீரி மூத்த செயல்பாட்டாளர், "குறிப்பிட்ட நம்பிக்கைகளை மேம்படுத்துவதற்காக பயங்கரவாத வன்முறையைத் தூண்டுதல், நியாயப்படுத்துதல் அல்லது புகழ்தல் போன்ற ஏற்றுக்கொள்ள முடியாத நடத்தையில் ஈடுபடுவதால்" ஐக்கிய ராஜ்ஜியத்திற்குள் நுழைய தடை செய்யப்பட்ட தனிநபர்களின் பட்டியலில் உள்ளார். * அபு நாசிர் (ஸ்ரீநகர் கமாண்டர்) * ஜாஃபர் இக்பால் லஷ்கர்-இ-தய்யிபாவின் மூத்த தலைவர் மற்றும் இணை நிறுவனர் ஆவார். பாகிஸ்தானின் குஜராத்தில் பிரபலமான, செழிப்பான நிலச்சுவான்தார் (ஜமீன்தார்) சர்தார் அலி கானின் வீட்டில் பிறந்தார். 1980களின் பிற்பகுதியில் தற்போதைய லஷ்கர்-இ-தொய்பா எமிர் ஹாஃபிஸ் முஹம்மது சயீத் மற்றும் லஷ்கர்-இ-தொய்பா நிதியாளர் மற்றும் மூத்த உறுப்பினர் மஹ்மூத் மொஹமத் பஹாஜிக் ஆகியோருடன் இணைந்து உருவாக்கினார். ஜாஃபர் இக்பால் பல்வேறு லஷ்கர்-இ-தய்யிபா/ஜமாத்-உத்-தாவா மூத்த தலைமைப் பதவிகளில் பணியாற்றியுள்ளார். ஜாஃபர் இக்பால் லஷ்கர்-ஏ-தொய்பா/ஜமாத்-உத்-தாவா நிதி திரட்டும் நடவடிக்கைகளிலும் ஈடுபட்டுள்ளார். முன்னாள் அல்-கைதா தலைவர் ஒசாமா பின் லேடனிடமிருந்து நிதி உதவியைக் கோருவதற்காக இக்பால் ஜெத்தா, சவுதி அரேபியாவுக்குப் பயணம் செய்தார். 2010 இறுதியில், இக்பால் லஷ்கர்-இ-தய்யிபா/ஜமாத்-உத்-தாவா நிதித் துறையின் பொறுப்பில் இருந்தார். 2010 தொடக்கத்தில், இக்பால் லஷ்கர்-இ-தய்யிபா/ஜமாத்-உத்-தாவா கல்வித் துறையின் இயக்குநராகவும் இருந்தார். 2010-ல், இக்பால் லஷ்கர்-இ-தய்யிபா/ஜமாத்-உத்-தாவா மருத்துவப் பிரிவின் தலைவராகவும், குழுவின் சார்பாக குறிப்பிடப்படாத செயல்பாடுகளை மேற்கொள்ள லஷ்கர்-இ-தய்யிபா/ஜமாத்-உத்-தாவா-ஆல் உருவாக்கப்பட்ட ஒரு பல்கலைக்கழக அறக்கட்டளையின் செயலாளராகவும் இருந்தார்.
கேள்வி: லஷ்கர்-ஏ-தொய்பா - பயங்கரவாத குழுவாக அறிவிப்பு பற்றி விளக்கவும்.
பதில்: 28 மார்ச் 2001 அன்று, ஐக்கிய ராஜ்ய உள்துறை செயலாளர் ஜாக் ஸ்ட்ரா, பயங்கரவாத சட்டம் 2000 இன் கீழ் இந்தக் குழுவை தடைசெய்யப்பட்ட பயங்கரவாத அமைப்பாக அறிவித்தார். 5 டிசம்பர் 2001 அன்று, இந்தக் குழு பயங்கரவாத விலக்கு பட்டியலில் சேர்க்கப்பட்டது. 26 டிசம்பர் 2001 தேதியிட்ட அறிவிப்பில், அமெரிக்க வெளியுறவுத் துறை செயலாளர் காலின் பவல், லஷ்கர்-இ-தொய்பாவை அந்நிய பயங்கரவாத அமைப்பாக அறிவித்தார். லஷ்கர்-இ-தொய்பா 12 ஜனவரி 2002 அன்று பாகிஸ்தானில் தடைசெய்யப்பட்டது. இது இந்தியாவில் சட்டவிரோத நடவடிக்கைகள் (தடுப்பு) சட்டத்தின் கீழ் அறிவிக்கப்பட்ட பயங்கரவாத குழுவாக தடைசெய்யப்பட்டுள்ளது. இது பாதுகாப்பு சட்ட திருத்தம் (பயங்கரவாதம்) சட்டம் 2002 இன் கீழ் ஆஸ்திரேலியாவில் 11 ஏப்ரல் 2003 அன்று பயங்கரவாத அமைப்பாக பட்டியலிடப்பட்டது மற்றும் 11 ஏப்ரல் 2005 மற்றும் 31 மார்ச் 2007 அன்று மீண்டும் பட்டியலிடப்பட்டது. 2 மே 2008 அன்று, அல்-காய்தாவுடன் தொடர்புடைய அமைப்பாக ஐக்கிய நாடுகள் பாதுகாப்பு கவுன்சில் தீர்மானம் 1267 மூலம் நிறுவப்பட்ட மற்றும் பராமரிக்கப்படும் ஒருங்கிணைந்த பட்டியலில் இது வைக்கப்பட்டது. அந்த அறிக்கை ஜமாத்-உத்-தவாவை லஷ்கர்-இ-தொய்பா இன் முன்னணி குழுவாகவும் அறிவித்தது.[http://www.longwarjournal.org/archives/2008/12/un_declares_jamaatud.php UN declares Jamaat-ud-Dawa a terrorist front group] ''Long War Journal'' – 11 December 2008 பயங்கரவாதத்தில் நிபுணரான ப்ரூஸ் ரீடெல், தனது பாகிஸ்தானிய ஆதரவாளர்களின் உதவியுடன் லஷ்கர்-இ-தொய்பா அல்-காய்தாவை விட அதிக ஆபத்தானது என்று நம்புகிறார்.
கேள்வி: லஷ்கர்-ஏ-தொய்பா - மும்பை தாக்குதல்களின் பின்விளைவுகள் பற்றி தகவல் சொல்.
பதில்: ஊடக அறிக்கையின்படி, 26 நவம்பர் 2008 மும்பை தாக்குதல்கள் முக்கிய சந்தேக நபர்களான லஷ்கர்-இ-தொய்பாவின் முன்னணி குழுவாக இருப்பதாக அமெரிக்கா ஜமாத்-உத்-தவாவை (JuD) குற்றம் சாட்டியது. இந்த தாக்குதல்களில் ஈடுபட்ட 10 துப்பாக்கிதாரிகளுக்கு பயிற்சி அளித்த அமைப்பு இதுவாகும். 7 டிசம்பர் 2008 அன்று, அமெரிக்கா மற்றும் இந்தியாவின் அழுத்தத்தின் கீழ், பாகிஸ்தான் இராணுவம் லஷ்கர்-இ-தொய்பா-க்கு எதிராக ஒரு நடவடிக்கையைத் தொடங்கியது மற்றும் பாகிஸ்தான் நிர்வகிக்கும் ஆசாத் காஷ்மீரில் உள்ள முசாபராபாத்திலிருந்து 5 கிமீ தொலைவில் உள்ள ஷவாய் நுல்லாவில் லஷ்கர்-இ-தொய்பா இன் மர்கஸ் (மையம்) மீது சோதனை நடத்தியது. மும்பை தாக்குதல்களின் சூத்திரதாரி என்று கூறப்படும் ஜாகி-உர்-ரஹ்மான் லக்வி உட்பட இருபதுக்கும் மேற்பட்ட லஷ்கர்-இ-தொய்பா உறுப்பினர்களை இராணுவம் கைது செய்தது. பாகிஸ்தான் அரசின் கூற்றுப்படி, லஷ்கர்-இ-தொய்பா அலுவலகங்களுடன் ஒரு மதரசா மற்றும் ஒரு பள்ளிவாசலை உள்ளடக்கிய மையத்தை அவர்கள் முத்திரையிட்டதாகக் கூறப்படுகிறது. 10 டிசம்பர் 2008 அன்று, JuD-ஐ பயங்கரவாத அமைப்பாக அறிவிக்குமாறு இந்தியா ஐக்கிய நாடுகள் பாதுகாப்பு கவுன்சிலிடம் முறையாகக் கோரியது. அதைத் தொடர்ந்து, ஐக்கிய நாடுகளுக்கான பாகிஸ்தானின் தூதர் அப்துல்லா ஹுசைன் ஒரு உறுதிமொழியை அளித்தார், "1267 (தீர்மானம்) கீழ் ஜமாத்-உத்-தவா அறிவிக்கப்பட்ட பிறகு, பாதுகாப்பு கவுன்சிலிடமிருந்து தகவல்தொடர்பைப் பெற்றவுடன் அரசாங்கம் ஜமாத்-உத்-தவா-ஐ தடை செய்யும் மற்றும் சொத்துக்களை முடக்குதல் உட்பட தேவையான பிற விளைவு நடவடிக்கைகளை எடுக்கும்." 2002 இல் லஷ்கர்-இ-தொய்பா மீது கடுமையான நடவடிக்கை எடுத்தபோது பாகிஸ்தான் இதேபோன்ற உறுதிமொழியை அளித்தது; இருப்பினும், லஷ்கர்-இ-தொய்பா ஜமாத்-உத்-தவா மாறுவேடத்தின் கீழ் இரகசியமாக செயல்பட அனுமதிக்கப்பட்டது. கைதுகள் செய்யப்பட்டிருந்தாலும், ஹாபிஸ் முகமது சயீத்தை அணுக எந்தவொரு வெளிநாட்டு விசாரணையாளர்களுக்கும் அனுமதி வழங்க பாகிஸ்தான் அரசு உறுதியாக மறுத்துள்ளது. 11 டிசம்பர் 2008 அன்று, ஐக்கிய நாடுகள் பாதுகாப்பு கவுன்சில் ஜமாத்-உத்-தவா மீது தடைகளை விதித்து, அதை உலகளாவிய பயங்கரவாத குழுவாக அறிவித்தது. ஜமாத்-உத்-தவா இன் தலைவரான சயீத், தன் குழுவின் மீது விதிக்கப்பட்ட தடைகளை அனைத்து மன்றங்களிலும் சவால் செய்யும் என்று அறிவித்தார். பாகிஸ்தான் அரசாங்கமும் அதே நாளில் ஜமாத்-உத்-தவா ஐ தடை செய்தது மற்றும் பாகிஸ்தான் நிர்வகிக்கும் காஷ்மீருடன் சேர்த்து நான்கு மாகாணங்களிலும் ஜமாத்-உத்-தவா ஐ முத்திரையிட உத்தரவிட்டது. தடைக்கு முன் ஜமாத்-உத்-தவா, கஸ்வா என்ற வாராந்திர பத்திரிகையை நடத்தியது, மஜல்லா துத் தவா மற்றும் ஜர்ப் இ தைபா என்ற இரண்டு மாத இதழ்கள், மற்றும் குழந்தைகளுக்காக நன்ஹே முஜாஹித் என்ற இரு வார இதழ் நடத்தியது. பாகிஸ்தான் அரசாங்கத்தால் அந்த வெளியீடுகள் தடை செய்யப்பட்டுள்ளன. ஜமாத்-உத்-தவா இன் அச்சு வெளியீடுகளைத் தடை செய்ததுடன், அந்த அமைப்பின் வலைத்தளங்களும் பாகிஸ்தான் அரசாங்கத்தால் மூடப்பட்டன. ஐ.நா. பாதுகாப்பு மன்றத்தின் தடைக்குப் பிறகு, பாகிஸ்தானில் உள்ள இந்து சிறுபான்மை குழுக்கள் ஜமாத்-உத்-தவா-க்கு ஆதரவாக வெளிவந்தன. ஹைதராபாத்தில் நடைபெற்ற எதிர்ப்பு ஊர்வலங்களில், ஜமாத்-உத்-தவா பாலைவனப் பகுதிகளில் நீர் கிணறுகளை அமைப்பது மற்றும் ஏழைகளுக்கு உணவு வழங்குவது போன்ற தொண்டு பணிகளைச் செய்கிறது என்று இந்து குழுக்கள் தெரிவித்தன. இருப்பினும், பிபிசியின் கூற்றுப்படி, ஆதரவின் அளவின் நம்பகத்தன்மை சந்தேகத்திற்குரியதாக இருந்தது, ஏனெனில் விலை உயர்வுகளுக்கு எதிரான பேரணி என்று நம்பியதற்கு வழியில் சென்ற போராட்டக்காரர்களுக்கு ஜமாத்-உத்-தவா-க்கு ஆதரவாக அடையாளங்கள் வழங்கப்பட்டிருந்தன. ஜமாத்-உத்-தவா தடையானது பல பாகிஸ்தானிய வட்டாரங்களில் கடும் விமர்சனத்தை சந்தித்துள்ளது, ஏனெனில் காஷ்மீர் நிலநடுக்கம் மற்றும் ஜியாரத் நிலநடுக்கத்திற்கு முதலில் பதிலளித்தது JuD தான். இது ஆயிரக்கணக்கான மாணவர்களுடன் 160-க்கும் மேற்பட்ட பள்ளிகளை நடத்தியது மற்றும் மருத்துவமனைகளிலும் உதவி வழங்கியது. JuD போலி நலத் திட்டங்களைக் காட்டி பயங்கரவாத நடவடிக்கைகளை மறைக்கிறது.. ஜனவரி 2009 இல், ஜமாத்-உத்-தவா செய்தித் தொடர்பாளர் அப்துல்லா முன்டாஜிர், அந்தக் குழுவுக்கு உலகளாவிய ஜிஹாதிஸ்ட் ஆர்வங்கள் இல்லை என்றும் காஷ்மீர் பிரச்சினைக்கு அமைதியான தீர்வை வரவேற்கும் என்றும் வலியுறுத்தினார். மும்பை தாக்குதல்களுக்குப் பின்னால் சூத்திரதாரிகள் என்று குற்றம் சாட்டப்பட்ட லஷ்கர்-இ-தொய்பா தளபதிகள் ஜாகி-உர்-ரஹ்மான் லக்வி மற்றும் ஜர்ரார் ஷாவை அவர் பகிரங்கமாக மறுத்தார். ஐ.நா. தீர்மானம் மற்றும் அரசாங்கத் தடைக்குப் பதிலளிக்கும் விதமாக, ஜமாத்-உத்-தவா தன்னை தெஹ்ரீக்-இ-தஹாஃபுஸ் கிப்லா அவல் (TTQA) என்ற பெயரில் மறுசீரமைத்தது. 25 ஜூன் 2014 அன்று, அமெரிக்கா ஜமாத்-உத்-தவா, அல்-அன்ஃபால் டிரஸ்ட், தெஹ்ரிக்-இ-ஹுர்மத்-இ-ரசூல் மற்றும் தெஹ்ரிக்-இ-தஹாஃபுஸ் கிப்லா அவ்வல் உட்பட லஷ்கர்-இ-தொய்பா இன் பல துணை நிறுவனங்களை வெளிநாட்டு பயங்கரவாத அமைப்புகளின் பட்டியலில் சேர்த்தது. 2011 இல் எழுதிய ஸ்டீபன் டான்கெல் கூற்றுப்படி, லஷ்கர்-இ-தொய்பா ஐ ஒடுக்குமாறு "இராஜதந்திரிகள், பாதுகாப்பு அதிகாரிகள் மற்றும் இராணுவ அதிகாரிகளின் கோரஸ்" அழைப்பு இருந்தபோதிலும், பாகிஸ்தான் தொடர்ந்து எதிர்க்கும். இதற்குக் காரணம், லஷ்கர்-இ-தொய்பா "பாகிஸ்தானில் தாக்குதல்களைத் தொடங்குவதிலிருந்து அதிகாரப்பூர்வமாக விலகி இருக்கும் சில போர்க்குழுக்களில் ஒன்றாகும்", இது, குழுவின் பயிற்சி பெற்ற தீவிரவாதிகள் மற்றும் வளங்களுடன், அது செய்தால் பாகிஸ்தானின் ஸ்திரத்தன்மைக்கு மிகவும் மோசமாக இருக்கும். இரண்டாவதாக, "பாகிஸ்தான் இராணுவம் மற்றும் அதன் சக்திவாய்ந்த சேவைகளிடை உளவுத்துறை (ISI) நீண்ட காலமாக லஷ்கர்-இ-தொய்பா ஐ இந்தியாவுக்கு எதிரான நாட்டின் மிகவும் நம்பகமான பிரதிநிதியாகக் கருதி வருகிறது மற்றும் இந்தக் குழு இந்த விஷயத்தில் இன்னும் பயனுள்ளதாக உள்ளது மற்றும் பேச்சுவார்த்தை மேஜையில் செல்வாக்கை பெறுவதற்கான சாத்தியக்கூறுகளையும் வழங்குகிறது. இவ்வாறு, குறைந்தபட்சம் குறுகிய காலத்தில், குழுவைக் கலைப்பதற்கான நடவடிக்கைகளை எடுப்பது முக்கியமாக இந்தியாவுக்குப் பயனளிக்கும், அதே வேளையில் பாகிஸ்தான் அதன் செலவுகளைச் சமாளிக்க வேண்டியிருக்கும் என்பது பொதுவான கருத்தாகும்."
கேள்வி: லஷ்கர்-ஏ-தொய்பா - மில்லி முஸ்லிம் லீக் குறித்து விரிவாக சொல்லுங்கள்.
பதில்: ஜமாத்-உத்-தவா உறுப்பினர்கள் 7 ஆகஸ்ட் 2017 அன்று மில்லி முஸ்லிம் லீக் என்ற அரசியல் கட்சியை உருவாக்குவதாக அறிவித்தனர். கட்சியின் செய்தித் தொடர்பாளராக பணியாற்றும் ஜமாத்-உத்-தவா ஆர்வலரான தபிஷ் கயூம், பாகிஸ்தானின் தேர்தல் ஆணையத்தில் புதிய கட்சிக்கான பதிவு செய்திருப்பதாகத் தெரிவித்தார். ஆகஸ்ட் மாதம் பிற்பகுதியில், ஜமாத்-உத்-தவா 2017 இடைத்தேர்தலில் ஒரு வேட்பாளரை களமிறக்கியது. முகமது யாகூப் ஷேக் சுயேச்சை வேட்பாளராக தாக்கல் செய்தார். கட்சியின் பதிவு விண்ணப்பம் 12 அக்டோபரில் நிராகரிக்கப்பட்டது. 24 நவம்பரில் வீட்டுக் காவலில் இருந்து விடுவிக்கப்பட்ட சில நாட்களுக்குப் பிறகு, டிசம்பர் மாதத்தில், தனது அமைப்பு 2018 தேர்தல்களில் போட்டியிடும் என்று ஹாபிஸ் சயீத் அறிவித்தார்.
கேள்வி: லஷ்கர்-ஏ-தொய்பா - பெயர் மாற்றம் பற்றி நீங்கள் என்ன அறிந்துள்ளீர்கள்?
பதில்: பிப்ரவரி 2019 இல், புல்வாமா தாக்குதலுக்குப் பிறகு, பாகிஸ்தான் அரசு ஜமாத்-உத்-தவா மற்றும் அதன் தொண்டு நிறுவனமான பலா-இ-இன்சானியத் பவுண்டேஷன் (FIF) மீது மீண்டும் தடை விதித்தது. தடையைத் தவிர்க்க, அவற்றின் பெயர்கள் முறையே அல் மதீனா மற்றும் ஐசார் பவுண்டேஷன் என மாற்றப்பட்டன, மேலும் அவை முன்பு போலவே தங்கள் பணிகளைத் தொடர்ந்தன.
கேள்வி: லஷ்கர்-ஏ-தொய்பா - மக்கள் பாசிச எதிர்ப்பு முன்னணி (PAFF) பற்றி நீங்கள் என்ன அறிந்துள்ளீர்கள்?
பதில்: இந்திய அதிகாரிகளின் கூற்றுப்படி மக்கள் பாசிச எதிர்ப்பு முன்னணி ஆனது ஆரம்பத்தில் லஷ்கர்-இ-தொய்பாவின் ஒரு பிரிவாக கருதப்பட்டது. இந்திய காவல்துறை இது ஜெய்ஷ்-இ-முகமதின் கிளை இது என்று கூறியது. ஜம்மு மற்றும் காஷ்மீரின் தன்னாட்சி ரத்து செய்யப்பட்ட பிறகு 2019 காஷ்மீர் போராட்டங்களின் போது மக்கள் பாசிச எதிர்ப்பு முன்னணி உருவாக்கப்பட்டது. இந்திய படைகளுக்கு எதிரான காஷ்மீரில் பல தாக்குதல்களுக்கு மக்கள் பாசிச எதிர்ப்பு முன்னணி பொறுப்பேற்றுள்ளது.
கேள்வி: லஷ்கர்-ஏ-தொய்பா - செயல்பாடுகள் என்பது என்ன?
பதில்: இந்தத் தீவிரவாத அமைப்பு பயங்கரவாத பயிற்சி முகாம்களையும் நடத்துகிறது. மேலும் மக்களுக்கான பணிகளையும் நடத்துகிறது. பாகிஸ்தான் முழுவதும் இந்த அமைப்பு 16 இஸ்லாமிய நிறுவனங்கள், 135 உயர்நிலைப் பள்ளிகள், ஆம்புலன்ஸ் சேவை, நடமாடும் மருத்துவமனைகள், இரத்த வங்கிகள் மற்றும் மதரசாக்களை இயக்குகிறது. இந்தத் தீவிரவாத அமைப்பு ஜம்மு-காஷ்மீரில் இந்திய ஆயுதப்படைகள் மீது தற்கொலைத் தாக்குதல்களை தீவிரமாக நடத்தி வந்தது. லஷ்கரிலிருந்து பிரிந்த சில உறுப்பினர்கள், முன்னாள் அதிபர் பெர்வேஸ் முஷாரஃப்பின் கொள்கைகளுக்கு எதிர்ப்பைத் தெரிவிக்க, குறிப்பாக கராச்சியில், பாகிஸ்தானில் தாக்குதல்களை நடத்தியதாக குற்றம் சாட்டப்பட்டுள்ளனர்.. [http://ibnlive.in.com/news/indians-in-pak-ready-to-work-for-let-headley/160600-2.html Indians in Pak ready to work for LeT: Headley] , Press Trust of India, 18 June 2011[http://www.indianexpress.com/news/some-karachibased-indians-willing-to-work-with-let-headley/805527/ Some Karachi-based Indians willing to work with LeT: Headley], Agencies, Sat 18 June 2011
கேள்வி: லஷ்கர்-ஏ-தொய்பா - வெளியீடுகள் பற்றி நீங்கள் என்ன அறிந்துள்ளீர்கள்?
பதில்: கிறிஸ்டின் ஃபேர் என்பவரின் கூற்றின்படி, தார் அல் அந்தலூஸ் என்ற பதிப்பகத்தின் மூலம் லஷ்கர்-ஏ-தொய்பா, "பாகிஸ்தானில் ஜிஹாதி இலக்கியத்தை அதிகம் உற்பத்தி செய்யும் அமைப்பாகும்.C. Christine Fair, ''In Their Own Words: Understanding Lashkar-e-Tayyaba'', Oxford University Press (2018), pp. 86–87 90களின் இறுதியில், உருது மாத இதழான ''முஜல்லா அல்-தவா'' 100,000 பிரதிகளையும், மற்றொரு மாத இதழான கஸ்வா 20,000 பிரதிகளையும் கொண்டிருந்தது, அதே சமயம் மற்ற வார மற்றும் மாத வெளியீடுகள் மாணவர்களை (ஜர்ப்-இ-தய்யபா), பெண்களை (தய்யபாத்), குழந்தைகளையும் மற்றும் ஆங்கிலம் (வாய்ஸ் ஆஃப் இஸ்லாம் மற்றும் இன்வைட்) அல்லது அரபி (அல்-ரிபாத்) மொழிகளில் எழுத்தறிவு உள்ளவர்களை இலக்காக கொண்டு வெளியிடுகின்றன. இது ஒவ்வொரு ஆண்டும் பல மொழிகளில் சுமார் 100 சிறு புத்தகங்களையும் வெளியிடுகிறது. இது "லட்சக்கணக்கான புத்தகங்களை ஒவ்வொரு ஆண்டும் விற்பனை செய்யும் லாபகரமான பதிப்பகத் துறையாக உள்ளது.Muḥammad ʻĀmir Rānā & Amir Mir, ''A to Z of Jehadi Organizations in Pakistan'', Mashal Books (2004), p. 327
கேள்வி: லஷ்கர்-ஏ-தொய்பா - பயிற்சி முகாம்கள் என்பது என்ன?
பதில்: லஷ்கர்-ஏ-தொய்பா தீவிரவாதப் பயிற்சி முகாம்கள் பாகிஸ்தானில் பல இடங்களில் உள்ளன. லாகூருக்கு அருகில் முரிட்கேவில் உள்ள தலைமை முகாமான மர்கஸ்-இ-தைபா மற்றும் மன்ஷேராவிற்கு அருகில் உள்ள முகாம் உள்ளிட்ட இந்த முகாம்கள், தீவிரவாதிகளுக்கு பயிற்சி அளிக்கப் பயன்படுகின்றன. இந்த முகாம்களில், பின்வரும் பயிற்சிகள் வழங்கப்படுகின்றன: * 21 நாள் மத பாடநெறி (தௌரா-இ-சுஃபா) * 21 நாள் அடிப்படை போர் பாடநெறி (தௌரா-இ-ஆம்) * மூன்று மாத மேம்பட்ட போர் பாடநெறி (தௌரா-இ-காஸ்) மும்பை தாக்குதல்களின் சதிகாரர் ஜபியுதின் அன்சாரி, அல்லது அபு ஜுண்டால், 2012-இல் இந்திய புலனாய்வு முகவர்களால் கைது செய்யப்பட்டார். அவர், பாகிஸ்தான் நிர்வகிக்கும் ஜம்மு காஷ்மீர், முசாபராபாத்தில் உள்ள லெட் முகாம்களில் லெட் படைப்பிரிவினரின் பயிற்சி பாடத்திட்டத்தில் பாராகிளைடிங் பயிற்சியும் சேர்க்கப்பட்டிருந்ததாக தெரிவித்ததாக அறிக்கைகள் கூறுகின்றன. இந்த முகாம்கள் இந்தியாவிற்கு எதிராகவும் ஆப்கானிஸ்தானிலும் அவற்றின் பயன்பாட்டின் காரணமாக பாகிஸ்தானின் இண்டர்-சர்வீசஸ் இண்டெலிஜென்ஸ் (ISI) முகவரால் தொடக்கம் முதலே சகித்துக் கொள்ளப்பட்டன, எனினும் 2006 ஆம் ஆண்டில் எந்த நடவடிக்கைகளையும் மேற்கொள்ள வேண்டாம் என்று அறிவுறுத்தப்பட்டது. ஒரு பிரெஞ்சு பயங்கரவாத எதிர்ப்பு நிபுணர், ஜீன்-லூயிஸ் புருகியேர், தனது நான் சொல்ல முடியாத சில விஷயங்கள் என்ற புத்தகத்தில், சமீபத்தில் வரை லெட் தீவிரவாதி பயிற்சி முகாம்களில் பாகிஸ்தான் ராணுவ அதிகாரிகள் தீவிரவாதிகளுக்கு பயிற்சி அளித்ததாக கூறியுள்ளார். லெட்டால் பயிற்சி அளிக்கப்பட்டு 2003ல் ஆஸ்திரேலியாவில் கைது செய்யப்பட்ட பிரெஞ்சு தீவிரவாதி வில்லி பிரிஜிட்டை விசாரித்த பின்னர் அவர் இந்த முடிவுக்கு வந்தார்.
கேள்வி: லஷ்கர்-ஏ-தொய்பா - முரிட்கே தலைமை முகாம் பற்றி தகவல் சொல்.
பதில்: லஷ்கர்-ஏ-தொய்பா தலைமை முகாமான ''மர்கஸ்-இ-தைபா'' ''நங்கல் சடே''யில் அமைந்துள்ளது, இது ''முரிட்கே''விலிருந்து சுமார் 5 கிமீ வடக்கில், ஜி.டி. சாலையின் கிழக்குப் பகுதியில் உள்ளது; லாகூர் சுமார் 30 கிமீ தொலைவில் உள்ளது. 1988ல் நிறுவப்பட்ட இது 200 ஏக்கர் (0.81 கிமீ²) பரப்பளவில் பரவியுள்ளது மற்றும் ஒரு மதரசா, மருத்துவமனை, சந்தை, குடியிருப்புகள், மீன் பண்ணை மற்றும் விவசாய நிலங்களைக் கொண்டுள்ளது. ஆரம்ப மதவாத மத பயிற்சியான ''தௌரா-இ-சுஃபா'' இங்கு தீவிரவாதிகளுக்கு வழங்கப்படுகிறது. பாகிஸ்தான் அடிப்படையிலான பயங்கரவாத குழுக்களின் ஆதரவாளர்கள், லஷ்கர்-ஏ-தொய்பா மற்றும் அல்-காய்தா தொடர்புடைய 313 பிரிகேட் உள்ளிட்டவர்கள், இங்கிருந்து டிக்டாக், யூடியூப் மற்றும் கூகிளில் வீடியோக்களை பதிவேற்றினர். ஸ்கை நியூஸால் சரிபார்க்கப்பட்டு புவியிடம் காணப்பட்ட இந்த வீடியோக்கள், ஆயுதம் ஏந்திய ஆண்கள், சிறுவர்கள் போர்க்கலை பயிற்சியில் ஈடுபடுவதைக் காட்டின மற்றும் ஜிஹாதை ஊக்குவிக்கும் தலைப்புகளைக் கொண்டிருந்தன. "#313" போன்ற ஹேஷ்டேக்குகளும் "முஜாஹித்" போன்ற சொற்களும் தடைசெய்யப்பட்ட குழுக்களுடனான தொடர்பைக் குறிக்க பயன்படுத்தப்பட்டன. இந்த பதிவுகள் ஆட்சேர்ப்பு மற்றும் தீவிரவாத சித்தாந்தத்தை பரப்புவதை நோக்கமாகக் கொண்ட ஒருங்கிணைந்த பிரச்சார பிரச்சாரத்தின் ஒரு பகுதியாக இருந்ததாக ஆய்வாளர்கள் குறிப்பிட்டனர். மே 2025-ல், பஹல்காம் தாக்குதலுக்கு பதிலடியாக ஆபரேஷன் சிந்தூர் என்ற நடவடிக்கையின் ஒரு பகுதியாக இந்திய விமானப்படை இந்த முகாமை குண்டுவீசித் தாக்கியது.[https://www.youtube.com/watch?v=VP0adf772Qo On the ground from Muridke's Markaz-e-Taiba in Pakistan after India's air strike], BBC News India, via YouTube, 7 May 2025.
கேள்வி: லஷ்கர்-ஏ-தொய்பா - பிற பயிற்சி முகாம்கள் பற்றி விளக்கவும்.
பதில்: 1987-ல், லஷ்கர்-ஏ-தொய்பா ஆப்கானிஸ்தானில் இரண்டு தீவிரவாத பயிற்சி முகாம்களை நிறுவியது. முதலாவது ''பக்தியா'' மாகாணத்தில் உள்ள ''ஜாஜியில் முஅஸ்கர்-இ-தைபா'' மற்றும் இரண்டாவது ''குனார்'' மாகாணத்தில் ''முஅஸ்கர்-இ-அக்ஸா'' ஆகும்.Rao, Aparna, Michael Bollig & Monika Böck. (ed.). (2008) ''The Practice of War: Production, Reproduction and Communication of Armed Violence'', Oxford: Berghahn Books, , pp. 136–137 ''பாதர் அல் பக்ரி அல் சமிரியின்'' தொடர்ந்த தடுப்புக்காவலுக்கு ஆதரவாகவும் எதிராகவும் உள்ள காரணிகளை சுருக்கமாகக் கூறும் ஒரு குறிப்பாணை, அவர் லஷ்கர்-ஏ-தொய்பா பயிற்சி முகாமில் கலந்து கொண்டதாக தெரிவிக்கிறது. ''மரியம் அபௌ ஜஹாப்'' மற்றும் ''ஒலிவியர் ராய்'' தங்களது இஸ்லாமிய வலைப்பின்னல்கள்: ஆப்கான்-பாகிஸ்தான் இணைப்பு (லண்டன்: சி. ஹர்ஸ்ட் & கோ., 2004) என்ற நூலில் பாகிஸ்தான் நிர்வகிக்கும் ஜம்மு காஷ்மீரில் மூன்று பயிற்சி முகாம்களைக் குறிப்பிட்டனர், முக்கிய முகாம் ''முசாபராபாத்தில்'' உள்ள ''உம்-அல்-குரா'' பயிற்சி முகாம் ஆகும். ஒவ்வொரு மாதமும் ஐந்நூறு தீவிரவாதிகள் இந்த தீவிரவாதி முகாம்களில் பயிற்சி பெறுகின்றனர். ''முஹம்மது அமீர் ரானா'' தனது பாகிஸ்தானில் உள்ள ஜிஹாதி அமைப்புகளின் A முதல் Z வரை (லாகூர்: மஷால், 2004) என்ற நூலில் ஐந்து பயிற்சி முகாம்களை பட்டியலிட்டார். அவற்றில் நான்கு, ''முஅஸ்கர்-இ-தைபா'', ''முஅஸ்கர்-இ-அக்ஸா'', ''முஅஸ்கர் உம்-அல்-குரா'' மற்றும் ''முஅஸ்கர் அப்துல்லா பின் மசூத்'' ஆகியவை பாகிஸ்தான் நிர்வகிக்கும் ஜம்மு காஷ்மீரில் உள்ளன மற்றும் ''மர்கஸ் முஹம்மது பின் காசிம்'' பயிற்சி முகாம் சிந்து மாகாணத்தின் ''சங்கர்'' மாவட்டத்தில் உள்ளது. 2004 வரை பத்தாயிரம் தீவிரவாதிகள் இந்த தீவிரவாத முகாம்களில் பயிற்சி பெற்றிருந்தனர்.
கேள்வி: லஷ்கர்-ஏ-தொய்பா - நிதியுதவி என்பது என்ன?
பதில்: பாகிஸ்தான் அரசாங்கம் 1990களின் முற்பகுதியில் லஷ்கர்-ஏ-தொய்பாற்கு நிதியுதவி செய்யத் தொடங்கியது அதன் விளைவாக 1995 வாக்கில் நிதியுதவி கணிசமாக வளர்ந்திருந்தது. இந்தக் காலகட்டத்தில் ராணுவமும் சேவைகளிடை உளவுத்துறை-யும் இந்தியர்களுக்கு எதிராக தீவிரவாத குழுவை பயன்படுத்தும் குறிப்பான நோக்கத்துடன் லெட்டின் ராணுவ கட்டமைப்பை நிறுவ உதவின. லஷ்கர்-ஏ-தொய்பா மர்கஸ்-உத்-தவா-வல்-இர்ஷாத்(MDI) -இன் நிதித்துறையின் முயற்சிகள் மூலமாகவும் நிதிகளைப் பெற்றது. 2002 வரை, லஷ்கர்-ஏ-தொய்பா பொதுவாக கடைகளில் உள்ள தர்ம பெட்டிகளைப் பயன்படுத்தி பொது நிதி திரட்டும் நிகழ்வுகள் மூலம் நிதிகளைச் சேகரித்தது. இந்தத் தீவிரவாத அமைப்பு மர்கஸ்-உத்-தவா-வல்-இர்ஷாத் (MDI) அலுவலகங்களில் நன்கொடைகள் மூலமாகவும், ஒரு செயல்பாட்டாளரின் தியாகத்தைக் கொண்டாடும் பொது விழாக்களில் சேகரிக்கப்பட்ட தனிப்பட்ட நன்கொடைகள் மூலமாகவும், மற்றும் அதன் இணையதளம் மூலமாகவும் பணம் பெற்றது.லஷ்கர்-ஏ-தொய்பா பாரசீக வளைகுடா மற்றும் ஐக்கிய இராச்சியத்தில் உள்ள பாகிஸ்தானி புலம்பெயர் சமூகம், இஸ்லாமிய அரசு சாரா நிறுவனங்கள், மற்றும் பாகிஸ்தானி மற்றும் காஷ்மீரி தொழிலதிபர்களிடமிருந்தும் நன்கொடைகளைச் சேகரித்தது.[https://fas.org/irp/world/para/lashkar.htm Lashkar-e-Taiba] , Federation of American Scientists Intelligence Resource Program லஷ்கர்-ஏ-தொய்பா செயல்பாட்டாளர்கள் இந்தியாவிலும் கைது செய்யப்பட்டுள்ளனர், அங்கு அவர்கள் முஸ்லிம் சமூகத்தின் பிரிவுகளிலிருந்து நிதிகளைப் பெற்று வந்தனர். சேகரிக்கப்பட்ட நிதிகளில் பெரும்பகுதி தொழிற்சாலைகள் மற்றும் பிற வணிகங்கள் போன்ற சட்டப்பூர்வ பயன்பாடுகளுக்குச் சென்றாலும், ஒரு குறிப்பிடத்தக்க பகுதி ராணுவ நடவடிக்கைகளுக்காக அர்ப்பணிக்கப்பட்டது. அமெரிக்க புலனாய்வுத் துறையின் கூற்றுப்படி, 2009 ஆம் ஆண்டளவில் லஷ்கர்-ஏ-தொய்பாவிற்கு 5 மில்லியன் டாலருக்கும் அதிகமான ராணுவ பட்ஜெட் இருந்தது.
கேள்வி: லஷ்கர்-ஏ-தொய்பா - எதிர்ப்பு முன்னணி (TRF) பற்றி விளக்கவும்.
பதில்: எதிர்ப்பு முன்னணி (TRF) என்பது லஷ்கர்-இ-தொய்பாவுடன் தொடர்புடைய அதைப் பிரதிநிவப்படுத்தும் ஒரு பஅமைப்பாக குற்றம் சாட்டப்பட்ட குழுவாகும். 2019-ல் நிறுவப்பட்ட எதிர்ப்பு முன்னணி (TRF), ஜம்மு காஷ்மீர் பிராந்தியத்தில் அமைதி மற்றும் பாதுகாப்புக்கு அச்சுறுத்தலாக உள்ள பல்வேறு நடவடிக்கைகளில் ஈடுபடுவதாக இந்திய அரசால் குற்றம் சாட்டப்பட்டுள்ளது. இந்த நடவடிக்கைகளில் பாதுகாப்பு படைகள் மற்றும் பொதுமக்கள் மீது தாக்குதல்களை திட்டமிடுதல், தடை செய்யப்பட்ட பயங்கரவாத குழுக்களுக்கு ஆயுத போக்குவரத்தை ஒருங்கிணைத்தல், பயங்கரவாதிகளை ஆட்சேர்ப்பு செய்தல், எல்லைகளைக் கடந்து ஊடுருவுதல், மற்றும் ஆயுதங்கள் மற்றும் போதைப்பொருட்கள் கடத்தல் ஆகியவை அடங்கும். ஜனவரி 2023-ல், எதிர்ப்பு முன்னணி (TRF) சட்டவிரோத நடவடிக்கைகள் (தடுப்பு) சட்டத்தின் (UAPA) கீழ் தடை செய்யப்பட்டது, மற்றும் அதன் தளபதி, ஷேக் சஜ்ஜாத் குல், ஒரு பயங்கரவாதியாக அறிவிக்கப்பட்டார். இந்த நடவடிக்கை, ஜூன் 2018-ல் காஷ்மீரி பத்திரிகையாளர் ஷுஜாத் புகாரியை கொலை செய்ய சதித்திட்டத்தில் எதிர்ப்பு முன்னணி (TRF சம்பந்தப்பட்டிருப்பதாக சந்தேகத்தைத் தொடர்ந்து எடுக்கப்பட்டது. ஏப்ரல் 2025-ல், எதிர்ப்பு முன்னணி (TRF) 2025 பஹல்காம் தாக்குதலுக்கு பொறுப்பேற்றது. பின்னர் தங்களது பொறுப்பேற்பை திரும்பப் பெற்றனர்.
கேள்வி: லஷ்கர்-ஏ-தொய்பா - லஷ்கர்-இ-தொய்பா (LeT) அமைப்பின் தலைமை மற்றும் முக்கிய நபர்களின் மீதான நடவடிக்கை பற்றி தகவல் சொல்.
பதில்: # டேவிட் ஹெட்லி (பிறப்பு பெயர் தாவூத் சயீத் கிலானி) - இவர் 2008 மும்பை தாக்குதல்களுக்கான இலக்குகளை கண்காணிக்க மும்பையில் உளவு பணிகளை மேற்கொண்டார், மற்றும் டென்மார்க்கின் கோபன்ஹேகனில் முகமது நபியின் கேலிச்சித்திரங்களை வெளியிட்ட டேனிஷ் செய்தித்தாள் ஜைலாண்ட்ஸ்-போஸ்டன் மீது தாக்குதல் நடத்த உதவினார். டென்மார்க் காட்சிப் பதிவுகளை வழங்க பாகிஸ்தானுக்குச் செல்ல முயற்சித்தபோது 2009 அக்டோபரில் சிகாகோவின் ஓ'ஹேர் சர்வதேச விமான நிலையத்தில் கைது செய்யப்பட்டார். தற்போது மும்பை மற்றும் கோபன்ஹேகனில் தனது பங்கிற்காக 35 ஆண்டுகள் சிறைத் தண்டனை அனுபவித்து வருகிறார். # தஹவ்வுர் ஹுசைன் ரானா - பாகிஸ்தான் வம்சாவளியைச் சேர்ந்த கனடிய குடிமகனும், முன்னாள் பாகிஸ்தான் ராணுவ கேப்டனுமான இவர், டேவிட் ஹெட்லிக்கு பொருள் உதவி அளித்தார். டென்மார்க் காட்சிப் பதிவுகளை வழங்க முயற்சித்தபோது ஹெட்லியுடன் சிகாகோவில் கைது செய்யப்பட்டார். 2008 மும்பை தாக்குதல்களுக்கு பொருள் உதவி அளித்ததற்காக 2013-ல் 14 ஆண்டுகள் தண்டனை பெற்றார், ஆனால் கோவிட்-19 காரணமாக 2020-இல் விடுவிக்கப்பட்டார். இந்தியாவிற்கு நாடு கடத்தும் கோரிக்கையைத் தொடர்ந்து மே 2023-ல் மீண்டும் கைது செய்யப்பட்டார். ஏப்ரல் 2025-ல் இந்தியாவிற்கு நாடு கடத்தப்பட்டு தற்போது தேசிய புலனாய்வு முகமையின் விசாரணை மற்றும் தண்டனைக்காக காவலில் உள்ளார். # அப்ரார், ஆப்கானிஸ்தானில் லஷ்கர்-இ-தொய்பா-ன் உளவுத் தலைவர் கைது செய்யப்பட்டார் மற்றும் 8 பிற போராளிகள் நங்கர்ஹார் மாகாணத்தில் NDS-ஆல் கொல்லப்பட்டனர். # அபு துஜானா, காஷ்மீர் பள்ளத்தாக்கில் லஷ்கர்-இ-தொய்பாவின் தலைவர் 2017 ஆகஸ்ட் 2 அன்று இந்திய பாதுகாப்பு படைகளால் கொல்லப்பட்டார். # அபு காசிம், போராளிக் குழுவின் செயல்பாட்டுத் தளபதி, 2017 அக்டோபர் 30 அன்று இந்திய ராணுவம் மற்றும் ஜம்மு காஷ்மீர் காவல்துறையின் சிறப்பு செயல்பாட்டுக் குழுவின் கூட்டு நடவடிக்கையில் கொல்லப்பட்டார். # ஜுனைத் மட்டூ, குல்காமுக்கான லஷ்கர்-இ-தொய்பா தளபதி அர்வானியில் பாதுகாப்பு படைகளுடனான மோதலில் கொல்லப்பட்டார். # வசீம் ஷா, புதிய படையினரை ஆட்சேர்ப்புக்கு பொறுப்பானவரும், தென் காஷ்மீரில் பாதுகாப்பு படைகள் மீதான பல தாக்குதல்களில் ஈடுபட்டவரும் 2017 அக்டோபர் 14 அன்று கொல்லப்பட்டார். # அப்துல் ரஹ்மான் மக்கியின் மகனும், ஜாகி-உர்-ரஹ்மான் லக்வியின் மருமகனுமான ஓவைட் உட்பட ஆறு உயர் லஷ்கர்-ஏ-தொய்பா தளபதிகள், தேடப்பட்ட தளபதிகளான ஜர்காம் மற்றும் மெஹ்மூத் ஆகியோர் 2017 நவம்பர் 18 அன்று கொல்லப்பட்டனர். மெஹ்மூத் செப்டம்பர் 27 அன்று ஒரு காவலரையும், அக்டோபர் 11 அன்று இரண்டு கருட கமாண்டோக்களையும் கொன்றதற்குப் பொறுப்பானவர்.. # அப்துல் ரஹ்மான் மக்கி, லஷ்கர்-இ-தொய்பா-ன் இரண்டாவது தளபதி, டிசம்பர் 2024-ல் மாரடைப்பால் இறந்தார். # ஃபைசல் நதீம், ஜியா-உர்-ரஹ்மான் மற்றும் அபு கத்தால் என்றும் அறியப்படுபவர், 2023 தங்க்ரி படுகொலை மற்றும் 2024 ரியாசி பஸ் தாக்குதல் உட்பட ஜம்மு காஷ்மீரில் பல பெரிய தாக்குதல்களுடன் தொடர்புடைய உயர் லஷ்கர்-இ-தொய்பா தளபதி ஆவார். ஹாஃபிஸ் சயீதின் நெருங்கிய உதவியாளரான இவர், காஷ்மீர் முழுவதும் லஷ்கர்-இ-தொய்பா செயல்பாடுகளை ஒருங்கிணைத்து இந்தியாவில் போராளி வலைப்பின்னல்களை பராமரித்தார். இந்திய ஆதாரங்களின்படி, நதீம் 2000-களின் தொடக்கத்திலும் மீண்டும் 2005-லும் ஜம்மு பகுதிக்குள் ஊடுருவியிருந்தார். 2025 மார்ச் 16 அன்று பாகிஸ்தானின் ஜீலம் நகரில் அடையாளம் தெரியாத தாக்குதலாளர்களால் சுட்டுக் கொல்லப்பட்டதாகத் தெரிவிக்கப்படுகிறது. # ஷாஹித் குட்டாய், ஒரு உயர் லஷ்கர்-இ-தொய்பா தளபதி, 2025 மே 13 அன்று ஜம்மு காஷ்மீரின் ஷோபியான் மாவட்டத்தில் இந்திய பாதுகாப்பு படைகளுடனான மோதலில் கொல்லப்பட்ட மூன்று பயங்கரவாதிகளில் ஒருவர்.
கேள்வி: லஷ்கர்-ஏ-தொய்பா - சவுதி அரேபியாவின் ஆதரவு பற்றி விளக்கவும்.
பதில்: அமெரிக்க வெளியுறவுச் செயலாளரால் டிசம்பர் 2010 வெளியிடப்பட்ட ரகசிய ஆவணத்தின் படி, அல் காயிதா, தலிபான், லஷ்கர்-ஏ-தொய்பா மற்றும் பிற பயங்கரவாத குழுக்களுக்கு சவுதி அரேபியா ஒரு முக்கியமான நிதி ஆதரவுத் தளமாக இருந்து வருகிறது எனக் குறிப்பிட்டது. 2005 ஆம் ஆண்டில் சவுதி அரேபியாவை தளமாகக் கொண்ட ஒரு முன்னோடி நிறுவனத்தைப் பயன்படுத்தி லஷ்கர்-ஏ-தொய்பா தன் நடவடிக்கைகளுக்கு நிதியளித்தது. இந்தியா-பாகிஸ்தான் உறவுகளில் பங்கு லஷ்கர்-ஏ-தொய்பா தாக்குதல்கள் ஏற்கனவே சர்ச்சைக்குரிய இந்தியா மற்றும் பாகிஸ்தான் இடையிலான உறவில் பதற்றத்தை அதிகரித்துள்ளன. லஷ்கர்-ஏ-தொய்பாவின் நோக்கத்தின் ஒரு பகுதி பாகிஸ்தானின் இராணுவத்தின் கவனத்தை பழங்குடிப் பகுதிகளில் இருந்து இந்தியாவுடனான எல்லையை நோக்கித் திருப்புவதாக இருக்கலாம். இந்தியாவில் நடக்கும் தாக்குதல்கள் இந்தியாவின் இந்து மற்றும் முஸ்லிம் சமூகங்களுக்கிடையே பதற்றத்தை அதிகரிப்பதையும், இந்தியாவில் லஷ்கர்-ஏ-தொய்பா ஆட்சேர்ப்பு உத்திகளுக்கு உதவுவதையும் நோக்கமாகக் கொண்டுள்ளன. லஷ்கர்-ஏ-தொய்பா உறுப்பினர்கள் இந்தியாவின் பல்வேறு நகரங்களில் கைது செய்யப்பட்டுள்ளனர். மே 27 அன்று, குஜராத்தின் ஹாஜிபூரில் இருந்து ஒரு லஷ்கர்-ஏ-தொய்பா தீவிரவாதி கைது செய்யப்பட்டான். ஆகஸ்ட் 15, 2001 அன்று, பஞ்சாபின் பாடிண்டாவில் இருந்து ஒரு லஷ்கர்-ஏ-தொய்பா தீவிரவாதி கைது செய்யப்பட்டான். மும்பை காவல்துறையின் லஷ்கர்-ஏ-தொய்பா செயல்பாட்டாளர் அபு ஜுண்டாலின் விசாரணையில், லஷ்கர்-ஏ-தொய்பா தீவிரவாதிகள் இந்தியா முழுவதும் மேலும் 10 பயங்கரவாத தாக்குதல்களைத் திட்டமிட்டுள்ளர் என்றும், இந்த தாக்குதல்களில் பங்கேற்க அவர் ஒப்புக்கொண்டார் என்றும் தெரியவந்தது. முக்கிய அமெரிக்க பயங்கரவாத எதிர்ப்பு அதிகாரி டேனியல் பெஞ்சமின், ஜூலை 31, 2012 அன்று ஒரு செய்தியாளர் கூட்டத்தில், லஷ்கர்-ஏ-தொய்பா தெற்காசியாவின் ஸ்திரத்தன்மைக்கு அச்சுறுத்தலாக இருப்பதாகவும், பயங்கரவாத அமைப்புக்கு எதிராக வலுவான நடவடிக்கை எடுக்குமாறு பாகிஸ்தானை வலியுறுத்துவதாகவும் கூறினார். ஜுண்டாலின் விசாரணையில் லஷ்கர்-ஏ-தொய்பா இந்திய நகரங்களில் வான்வழித் தாக்குதல்களைத் திட்டமிட்டுள்ளது என்றும், இதற்காக 150 பாராகிளைடர்களுக்குப் பயிற்சி அளித்துள்ளது என்றும் தெரியவந்தது. கராச்சியின் கிழக்குப் பகுதியில் உள்ள ஒரு பெரிய பங்களாவை அவர் பார்வையிட்டபோது இந்த திட்டங்களைப் பற்றி அவருக்குத் தெரியும், அங்கு யாகூப் என்ற நபரின் மேற்பார்வையில் லஷ்கர்-ஏ-தொய்பா உயர் அதிகாரிகள் இந்தியாவின் மீது வான்வழி மற்றும் கடல்வழித் தாக்குதல்களைத் திட்டமிட்டனர்.
கேள்வி: லஷ்கர்-ஏ-தொய்பா - மேலும் படிக்க பற்றி விளக்கவும்.
பதில்: *